CELEX: 62010TB0271(02)
Language: el
Date: 2018-09-17 00:00:00
Title: Υπόθεση T-271/10 OST: Διάταξη του Γενικού Δικαστηρίου της 17ης Σεπτεμβρίου 2018 — H κατά Συμβουλίου (Διαδικασία — Παράλειψη του Γενικού Δικαστηρίου να αποφανθεί ως προς τα δικαστικά έξοδα)

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/45
            
         
      Διάταξη του Γενικού Δικαστηρίου της 17ης Σεπτεμβρίου 2018 — H κατά Συμβουλίου
      (Υπόθεση T-271/10 OST) (1)
      
      ((Διαδικασία - Παράλειψη του Γενικού Δικαστηρίου να αποφανθεί ως προς τα δικαστικά έξοδα))
      (2019/C 16/55)
      Γλώσσα διαδικασίας: η αγγλική
      
         Διάδικοι
      
      
         Αιτούσα: H (εκπρόσωπος: M. Velardo, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: A. Vitro και F. Naert)
      
         Αντικείμενο
      
      Αίτηση με την οποία ζητείται να θεραπευθεί η παράλειψη του Γενικού Δικαστηρίου να κρίνει επί των δικαστικών εξόδων με την απόφαση της 11ης Απριλίου 2018, H κατά Συμβουλίου (T-271/10 RENV, EU:T:2018:180).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Η σκέψη 174 της αποφάσεως της 11ης Απριλίου 2018, H κατά Συμβουλίου (T-271/10 RENV, EU:T:2018:180), έχει ως εξής:
                  «Κατά το άρθρο 134, παράγραφος 1, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα, εφόσον υπάρχει σχετικό αίτημα του νικήσαντος διαδίκου. Ωστόσο, από τον συνδυασμό του άρθρου 133 του Κανονισμού Διαδικασίας με το άρθρο 219 του ίδιου Κανονισμού προκύπτει ότι, με την απόφαση που περατώνει τη δίκη, το Γενικό Δικαστήριο αποφαίνεται επί του συνόλου των δικαστικών εξόδων, τόσο της αναιρετικής διαδικασίας όσο και των διαδικασιών ενώπιόν του. Επιπλέον, κατά το άρθρο 134, παράγραφος 3, του εν λόγω Κανονισμού, κάθε διάδικος φέρει τα δικαστικά έξοδά του σε περίπτωση μερικής ήττας. Πάντως, αν τούτο δικαιολογείται από τις περιστάσεις της συγκεκριμένης υποθέσεως, το Γενικό Δικαστήριο μπορεί να αποφασίσει ότι ένας διάδικος, πέραν των δικαστικών εξόδων του, φέρει και μέρος των εξόδων του αντιδίκου. Υπό τις περιστάσεις της υπό κρίση υποθέσεως, αποφασίζεται, αφενός, ότι το Συμβούλιο φέρει τα δικαστικά έξοδα στα οποία υποβλήθηκαν η προσφεύγουσα-ενάγουσα και το ίδιο μέχρι την έκδοση της αναιρετικής αποφάσεως, μόνον κατά το μέτρο που αφορούν το ζήτημα του παραδεκτού της προσφυγής-αγωγής, και, αφετέρου, ότι η προσφεύγουσα-ενάγουσα φέρει όλα τα λοιπά δικαστικά έξοδα στα οποία υποβλήθηκαν το Συμβούλιο και η ίδια τόσο πριν όσο και μετά την έκδοση της προαναφερθείσας αποφάσεως.»
               
            
                  2)
               
               
                  Το σημείο 2 του διατακτικού της αποφάσεως της 11ης Απριλίου 2018, H κατά Συμβουλίου (T-271/10 RENV, EU:T:2018:180) έχει ως εξής:
                  «Το Συμβούλιο φέρει τα δικαστικά έξοδά του και τα έξοδα στα οποία υποβλήθηκε η H μέχρι την έκδοση της αποφάσεως της αποφάσεως της 19ης Ιουλίου 2016, H κατά Συμβουλίου και Επιτροπής (C-455/14 P, EU:C:2016:569), μόνον κατά το μέτρο που αφορούν το ζήτημα του παραδεκτού της προσφυγής-αγωγής. Η H φέρει όλα τα λοιπά δικαστικά έξοδα στα οποία υποβλήθηκαν το Συμβούλιο και η ίδια, τόσο πριν όσο και μετά την έκδοση της προαναφερθείσας αποφάσεως.»
               
            
                  3)
               
               
                  Η H και το Συμβούλιο φέρουν τα έξοδα στα οποία υποβλήθηκαν σε σχέση με την παρούσα αίτηση.
               
            
         (1)  ΕΕ C 221 της 14.8.2010.